cyanic-selkie/wikianc huggingface dataset:
Կյանքի կայծ
Նվիրում
Գրողն ուներ երկու քույր, Էռնան և Էլֆրիդան։ Փոքրը, Էլֆրիդա Ռեմարկը (ծնված 1903 թվականի մարտի 25-ին), ամուսնանալով՝ կրել է ամուսնու ազգանունը՝ Շոլց։ Պատերազմն սկսվելուց հետո նա մնացել է Գերմանիայում, 1943 թվականին ձերբակալվել է հակառազմական ու հակահիտլերյան ելույթների պատճառով։ Դատարանում նա մեղավոր է ճանաչվել և դեկտեմբերի 16-ին մահապատժի է ենթարկվել գլխատման միջոցով։ Էռնա Ռեմարկին հաշիվ է ներկայացվել Էլֆրիդային բանտում պահելու, դատական պրոցեսի ու հենց գլխատման համար, գումարը կազմել է 450 մարկ, 80 պֆենիգ, որը նրանից պահանջվել է փոխանցել գոյություն ունեցող բանկային հաշվին մեկ շաբաթվա ընթացքում։ Ըստ գոյություն ունեցող վկայությունների, դատավորն ասել է նրան. «Ձեր եղբայրը, դժբախտաբար, թաքնվել է մեզնից, սակայն դուք չեք խուսափի»։ Պատերազմից հետո Ռեմարկն իմացել է Էլֆրիդայի մահվան մասին, իսկ 1952 թվականին հրատարակելով «Կյանքի կայծ» վեպը, գրողն այն նվիրել է քրոջը։
Սյուժե
Վեպի գործողությունները տեղի են ունենում պատերազմի ավարտին, Գերմանիայում, Մելերն քաղաքի մոտ գտնվող համակենտրոնացման ճամբարում։ Բանտարկյալների մեծ մասը կորցնում է երբևէ նորից ազատության մեջ հայտնվելու հույսը։ Սակայն կան նաև այնպիսիք, որ հավատում են փրկությանը։ Եվ դա նրանց հնարավորություն է տալիս ապրել և երազել ապագայի մասին։ Չէ՞ որ քանի դեռ նրանց մեջ առկայծում է կյանքի կայծը, նրանք շարունակում են իրենց մարդ զգալ։
Իրականում նման ճամբար գոյություն չի ունեցել, սակայն դրա նկարագրության համար Ռեմարկն օգտագործել է Բուխենվալդի մասին եղած տվյալները ։ Մելերն քաղաքի հիմքում էլ իր հայրենի քաղաքն էր՝ Օսնաբրյուկը ։ Ինքը՝ Ռեմարկը, երբեք չի եղել համակենտրոնացման ճամբարում, սակայն նկարագրությունների համար օգտագործել է պաշտոնական զեկույզներն ու ականատեսների վկայությունները ։
Ծանոթագրություններ
Կատեգորիա:Գրական ստեղծագործություններ այբբենական կարգով Կատեգորիա:Գերմանիայի գրականություն Կատեգորիա:Էրիխ Մարիա Ռեմարկի վեպեր
Յանկելևիչի տուն (Տագանրոգ)
Յանկելևիչի տուն (Дом Янкелевича), երկհարկանի շենք Ռուսաստանի Դաշնության Ռոստովի մարզի Տագանրոգ քաղաքի Պետրոսի փողոցում։ Մշակութային ժառանգության տարածաշրջանային նշանակության օբյեկտ է (հրաման թիվ 124, 31.12.2002)։
Հասցեն` ք. Տագանրոգ, Պետրոսի փողոց, տուն 32։
Պատմություն
Տագանրոգ քաղաքի Պետրոսի փողոց, 32 հասցեի տունը գտնվում է Նեկրասովի նրբանցքի խաչմերուկում։ Այն կառուցվել է 19-րդ դարի վերջին քառորդում։ Դա եղել է ոչ մեծ, երկար, աղյուսե մեկհարկանի տուն, որը գնահատվել է մոտ 400 ռուբլի։
19-րդ դարի վերջին քառորդի վերջում տունն ուներ երեք այրիացած սեփականատեր` ավագ խորհրդականի այրի Ալեքսանդրա Գիրեն, կոլեգիական խորհրդականի այրի Եկատերինա Օբիդեննայան և գեներալ-մայորի այրի Ռինդինան։ Բոլոր երեք այրիները ազգակցական կապերով կապված էին ռուս քանդակագործ-մոնումենտալիստ Իվան Պետրովիչ Մարտոսի եղբորորդու հետ։
Տան սեփականատերն էր առևտրային դատարանի նախագահ Մարտոսը։ Տանը կից կար մեծ պարտեզ։ Այնտեղ տանտիրուհիները ծաղիկներ էին աճեցնում և խնամում։ Պարտեզի դռնակը դուրս էր գալիս Հունական փողոց։ 1825 թվականին այստեղ եղել են Ալեքսանդր I կայսրը և նրա կինը` Ելիզավետա Ալեքսեևնան։
1891 թվականի հոկտեմբերին, 20 օրվա տարբերությամբ, մահացել են Ալեքսանդրա Դավիդովնա Գիրեն, այնուհետև` Եկատերինա Պետրովնա Օբիդեննայան։ Առաջին ապրել է 90, երկրորդը` 89 տարի։
Նրանց մահից հետո տանն ապրել են վաճառական Յակով Յանկելևիչն ու պետական պաշտոնյա Նիկոլայ Տալալաևը։ Վերջինը տանը կից կառուցել է ևս մեկ տուն, որն ստացել 6ա համարը։ 20-րդ դարի սկզբին մեկհարկանի տան տեղում վաճառական Շայա-Բեր-Լեյբ Սիմոնովիչը կառուցել նոր` երկհարկանի տուն, որն արդեն գնահատվել է 14 հազար ռուբլի։
Երկհարկանի տան վերջին սեփականատերերը 1910-1925 թվականներին եղել են պալատական խորհրդական Յակով Սոտնիկովի դուստրերը` Սոֆյան և Վերան։
1912 թվականին Յանկելևիչի տանը գործել է Մ. Օլշվանգի «Փոխադարձ իրացում» խանութը։ Մի օր սեփականատիրոջն այցելել են ոստիկանները և խուզարկել տունը։ Նրանք այնտեղ փնտրել են այլ խանութներից գողացված նյութեր։ Օլշվանգը որոշ ժամանակով ձերբակալվել է։ 1912 թվականին տանը գործել է նաև Տագանրոգի առևտրային նավահանգստի վարչությունը։ Հարևան տանն ապրել է նավահանգստի պետ, պալատական խորհրդական Ա. Պ. Սեմենյուտան։
1918 թվականին, Տագանրոգի գերմանական օկուպացիայի ժամանակ, այստեղ աշխատել է դոկտոր Դ. Զիմոնտի բժշկական կաբինետը։ Զիմոնտը վիրաբուժական հիվանդությունների, ականջի, կոկորդի, քթի հիվանդությունների մասնագետ էր։ Տանը հիվանդներին էր ընդունում նաև բժիշկ, ներքին և մանկական հիվանդությունների մասնագետ Ալեքսանդր Նիկոլաևիչ Կանը։
Ճարտարապետություն
Կարմիր աղյուսից կառուցված տան ուղղանկյունաձև պատուհանները զարդարում են քիվերն ու զարդաքիվերը։ Երկրորդ հարկի անկյունում և եզրերին շենքն ունի երկար պատշգամբներ։ Շքամուտքը գտնվում է շենքի անկյունում։
Խորհրդային իշխանության տարիներին շենքն ազգայնացվել է։ Ներկայումս սա բնակելի շենք է, առաջին հարկում գործում է գեղեցկության սրահ։ Տունը մշակութային ժառանգության տարածաշրջանային նշանակության օբյեկտ է։
Արտաքին հղումներ
Կատեգորիա:Տագանրոգի շենքեր և կառույցներ Կատեգորիա:19-րդ դարի հիմնադրումներ Ռուսաստանում Կատեգորիա:Տագանրոգի տեսարժան վայրեր
Լեյք Փլեսիդ
Լեյք Փլեսիդ (Lake Placid), բնակավայր ԱՄՆ-ի Նյու Յորք նահանգում։ 1932 և 1980 թվականներին եղել է ձմեռային օլիմպիական խաղերի մայրաքաղաք։ Ժամանակ առ ժամանակ այստեղ անցկացվում են բիաթլոնի` աշխարհի գավաթի առաջնությունները։ 1999 թվականից բազմամարտի Ironman («Երկաթե մարդ») առաջնության անցկացման պաշտոնական վայրերից մեկն է։ Վերջին 37 տարիների ընթացքում այստեղ են անցկացվում ձիասպորտի «Ես սիրում են Նյու Յորքը» (I Love New York) և «Լեյք Փլեսիդ» առաջնությունները։
Աշխարհագրություն
Լեյք Փլեսիդը գտնվում է Ադիրոնդակ լեռներում, որոնք Ապալաչներ լեռնային համակարգի մաս են կազմում։ Ավանը գտնվում է Փլեսիդ լճի հարավային ծայրամասում, սակայն ավելի մոտ է Միրոր լճին, որի երկարությամբ ձգվում է նրա գլխավոր փողոցը` Մեյն սթրիթը։ Ավանի մակերեսը 3.9 կմ² է, որից ցամաքը կազմում է 3.6 կմ², ջրային տարածքը` 0.4 կմ²։
Ժողովրդագրություն
2000 թվականի մարդահամարի տվյալներով ավանն ունի 2638 բնակիչ։ Ավանում հաշվվում են 1303 տնային տնտեսություն և 604 ընտանիք։ Բնակչության խտությունը 1913.2 մարդ է քառակուսի մղոնում (738,1/կմ²)։ Բնակչության ռասայական կազմը հետևյալ տեսքն ունի.
Տնտեսությունների 22,3 %-ն ունի 18 տարեկանից փոքր երեխա, որոնց հետ ապրում են համատեղ, 34.1 %-ը ամուսնացած զույգեր են, որ ապրում են միասին, 8.4 %-ը չամուսնացած կանայք են, իսկ 53.6 %-ը ընտանիքներ չեն համարվում։
Արտաքին հղումներ
Կատեգորիա:Ձմեռային օլիմպիական խաղերի մայրաքաղաքներ
Բենոնս
Բենոնս (Bénonces), կոմունա Ֆրանսիայում՝ Ռոն Ալպեր մարզում՝ Էն գավառում։ Էնի գավառ, մտնում է Լյուի կանտոնի կազմի մեջ։ Բելլեի կոմունա։
INSEE կոդը՝ 01037։
Աշխարհագրություն
Համայնքը գտնվում է մոտ 420 կմ հարավ-արևելք Փարիզից, 50 կմ հյուսիս Լիոնից, 50 կմ հարավ-արևմուտք Բուրկ ան Բրեսից ։
Եղանակ
Կլիման ցամաքային է, ցուրտ ձմեռներով և տաք ամառներով։ Անձրևներ հազվադեպ են լինում, հիմնականում՝ ամռանը։
Տնտեսություն
2010 թվականի տվյալներով 176 աշխատունակ մարդկանցից 121-ը (15-64 տարեկան) տնտեսապես ակտիվ են, 55-ը՝ պասիվ (ակտիվության ինդեքսը՝ 68,8 %, 1999 թվականին 68,5 % էր)։ 121 ակտիվ բնակիչներից 114-ը (64 տղամարդ և 50 կին) աշխատում են, գործազուրկ էր 7-ը (1 տղամարդ և 6 կին)։ 55 պասիվներից 8-ը աշակերտներ և ուսանողներ են, 21-ը՝ թոշակառուներ, 26-ն էլ պասիվ են այլ պատճառներով ։
Արտաքին հղումներ
Կատեգորիա:Ֆրանսիայի համայնքներ Կատեգորիա:Ֆրանսիայի բնակավայրեր
Վաղարշակ Արամյան
Վաղարշակ Գարեգինի Արամյան, հայ նկարիչ։
Ստեղծագործություններ
Հայկական ավանգարդիստական ուղղության ներկայացուցիչ։ Գործերից են՝ Գործերից պահվում են Հայաստանի ազգային պատկերասրահում, ԺԱԹ-ում, Մոսկվայի գեղարվեստի ֆոնդում և այլուր ։
Ցուցահանդեսներ
Մասնակցել է Գերմանիայում, Չեխոսլովակիայում, ԱՄՆ-ում կազմակերպված ցուցահանդեսներին։ 2008 թվականին Հայաստանի ազգային պատկերասրահում բացվել է Վաղարշակ Արամյանի անհատական հետահայաց ցուցահանդեսը, որտեղ ներկայացված էր գեղանկարչի ավելի քան երեսնամյա ստեղծագործական գործունեության 50-ից ավել աշխատանքներ ։
Բորցվանա
Բորցվանա (ბორცვანა), գյուղ Վրաստանում։ Գտնվում է Շիդա Քարթլի մարզի Գորիի շրջանում ։
Դիրք
Գտնվում է ծովի մակարդակից 1400 մետր բարձրության վրա։ Շրջկենտրոն Գորիից հեռու է 28 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 0 մարդ ։
Ծանոթագրություններ
Կատեգորիա:Վրաստանի բնակավայրեր Կատեգորիա:Վրաստանի գյուղեր Կատեգորիա:Գորիի շրջան
Վիձյաս
Վիձյաս (Видзяс), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Սիսոլա գետի ձախ ափին 118 կմ հեռավորության վրա։ Գետի երկարությունը կազմում է 13 կմ։
Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վիչեգդա գետն է սկսած ակունքից մինչև Սիկտիվկար քաղաք, գետի ենթաավազանը Վիչեգդա, գետի գետային ավազանը Հյուսիսային Դվինան ։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների ՝
Ծանոթագրություններ
Կատեգորիա:Կոմի Հանրապետության գետեր Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Սիլվա Քելեգյան
Սիլվա Քելեգյան, ամերիկահայ դերասանուհի։
Կարիերա
Քելեգյանը նկարահանվել է այնպիսի ֆիլմերում, ինչպիսիք են «Օրենք ու կարգ։ Հատուկ կորպուս», «Հուսահատ տնտեսուհիները», Փախուստ բանտից և «Սթիվեն Քինգի հուսահատությունը» ։ Նա նաև մարմնավորել է Այվի Սթարնեսին 2001 թվականի «Ատլանտը պարզեց թևերը» ֆիլմում՝ Այն Ռանդի համանուն վեպի հիման վրա ։
Կենսագրություն
Քելեգյանը ծնվել է 1962 թվականի փետրվարի 22-ին Նյու Յորքում ։ 1997 թվականին ամուսնացել է երգիչ և դերասան Ջուդ Չիկոլելայի հետ ։
(497) Իվա
(497) Իվա (Iva), աստերոիդ աստերոիդների հիմնական գոտում։ Հայտնաբերվել է 1902 թվականի նոյեմբերի 4-ին Ռայմոնդ Դուգանի կողմից Հայդելբերգում ։
Միջին հեռավորությունը Արեգակից կազմում է 2,856193 ա. մ., առավելագույնը մոտենում է 2,0116 ա. մ. հեռավորության վրա և հեռանում 3,7008 ա. մ., իսկ Երկրի ուղեծրին Իվա աստերոիդը նվազագույնը մոտենում է 1,0107 ա. մ. հեռավորության վրա ։ Արեգակի շուրջ մեկ ամբողջական պտույտ է կատարում 1763,11 երկրային օրվա ընթացքում, իր ուղեծրով շարժվելով միջինում 0,204185 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,81° անկյուն։
Արտաքին հղումներ
Կատեգորիա:Աստերոիդների դաս M Կատեգորիա:1902 թվականին հայտնաբերված աստղագիտական մարմիններ Կատեգորիա:Ռայմոնդ Դուգանի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Wish You Were Here (ալբոմ)
Wish You Were Here (Ափսոս, որ դու այստեղ չես), անգլիական Փինք Ֆլոյդ ռոք-խմբի իններորդ ստուդիական ալբոմը, որը թողարկվել է 1975 թվականի սեպտեմբերին։ Սկավառակի համար նյութերը հավաքվել են Եվրոպական հյուրախաղերից հետո, իսկ ձայնագրումը, բազմաթիվ փորձերից հետո, կատարվել է լոնդոնյան Ռոուդ ստուդիայում։
Wish You Were Here ալբոմը ողբում է օտարացման, երաժշտական ինդուստիայի խնդիրները և խմբի նախկին անդամ Սիդ Բարրեթի անհատականությունը, ով լքել է կոլեկտիվը ոչ ստաբիլ հոգեկան վիճակի պատճառով, ինչն առաջացել էր թմրանյութերի չարաշահման պատճառով։ Առաջին ձայնագրությունները դժվար էին ընթանում և իրականանում էին լարված ռեժիմով։ Ալբոմի կոնցեպտցիան առաջարկել է Ռոջեր Ուոթերսը, առաջարկելով ալբոմի հիմնական երգը՝ «Shine On You Crazy Diamond» բաժանեց երկու մասի և ավելացնել ևս երեք նոր երգեր։ Գլխավոր երգը հարգանքի տուրք համարվեց Բարրեթին, ով ճակատագրի հեգնանքով ստուդիա այցելեց հենց ձայնագրման ժամանակ։ Այցն այնքն անսպասելի էր, ու երաժշտի արտաքինն այնքան էր փոխվել, որ խմբի անդամները անմիջապես չճանաչեցին իրենց հին ընկերոջը։
Այնպես, ինչպես իրենց նախկին գործում՝ «The Dark Side of the Moon» ալբոմում, երաժիշտներն օգտագործում էին տարբեր երաժշտական էֆեկտներ ու սինթեզատորներ։ «Have a Cigar» երգում, վոկալիստի դերի համար հատուկ հրավիրվել էր Ռոյ Հարփերը։ Ալբոմի ետնանկարի հեղինակը նորից Սթորմ Թորգերսոնն էր, օրիգինալով զբաղվում էր Hipgnosis ստուդիան։ Շնորհադեսը տեղի է ունեցել Նեբվորտ քաղաքի (Հարտֆորդշիր կոմսություն) փառատոնի ժամանակ, մի քանի ամիս ուշ տեղի ունեցավ ռելիզը։ Հենց հրապարակման պահից ալբոմն այնքան հայտնի դարձավ, ու պահանջարկն այնքան մեծ էր, որ EMI ընկերությունը չէր հասցնում կնիքավորել սկավառակները բոլոր կամեցողների համար։ Չնայած բոլոր կոչերին, Rolling Stone ամսագիրը 209-րդ տեղը տրամադրեց այդ ալբոմին, բոլոր ժամանակների 500 լավագույն ալբոմների ցանկում։ Ռիչարդ Ռայթը և Դեյվիդ Գիլմորը Wish You Were Here-ն անվանեցին Փինք Ֆլոյդի կազմում ձայնագրված իրենց լավագույն ալբոմը։
Նախապատմությունն ու կոնցեպցիան
1974 թվականին երաժիշտները ակտիվ հյուրախաղերի մեկնեցին Անգլիա և Ֆրանսիա, որում մարդկանց մեծաթիվությունն ապահովում էր նախորդ՝ The Dark Side of the Moon ալբոմի հաջողությունը։ Այդ ժամանակ Pink Floyd-ի երգացանկում երեք նոր երգեր ավելացան՝ «Raving and Drooling», «Gotta Be Crazy» և «Shine On You Crazy Diamond», որոնք ճանապարհորդության սկզբում արդեն ճանաչուսմ ստացան և արդեն պարզ էր, որ նոր սկավառակի հիմքն էին դառնալու։ Խմբի անդամները լրագրողներ չէին հրավիրել, հարցազրույցներ չէին տալիս և ընդհանրապես փորձում էին հեռու մնալ ամուլի ներկայացուցիչներից։ Դժվար փոխհարաբերությունները մամուլի հետ հիանականում պայմանավորված էին New Musical Express ամսագրի հիմնադիրներ Նիկ Քենտի ու Փիթ Իրսկինի ցինիկ հոդվածներով (Pete Erskine)։ Լրագրողները խստագույն քննադատման ներկայացրեցին խմբի նոր՝ առանց Սիդ Բարրեթի ձայնագրված երգերը։ 1975 թվականի առաջին իսկ շաբաթից երաժիշտները վերադարձան Էբբի Ռոուդի ստուդիա և սկսեցին աշխատանքը։
Ձայնագրման պատմությունը
Նախորդ ալբոմի մշակմամբ զբաղվել էր Ալան Պարսոնսը՝ նահանգական EMI ընկերության ձայնառեժիսորը, բայց այս անգամ նա հրաժարվում է այդ գործից (հիմնականում իր սեփական խմբի՝ The Alan Parsons Project-ի հաջողության պատճառով)։ Այդ իսկ պատճառով երաժիշտները ստիպված էին աշխատել Բրայան Համֆրիսի հետ (անգլ. Brian Humphries), ով մինչև այդ արդեն երկեւ անգամ համագործակցել էր Pink Floyd-ի հետ. առաջին անգամ 1969 թվականին՝ More ֆիլմի սաունդթրեքի ձայնագրման ժամանակ և երկրորդ անգամ 1974-ին, համերգի ժամանակ փոխարինում էր բացակայող ձայնաինժեներին։ Համֆրիսն իր գործի վարպետն էր, սակայն Էբբի Ռոուդի ստուդիայում չառաջին անգամ էր աշխատում ինչի համար որոշ դժվարություններ առաջացան։ Ամենալուրջ սխալը, որ տեղի ունեցավ ձայնագրման ժամանակ այն էր, որ նա, անուշադրության պատճառով վնասեց «Shine On You Crazy Diamond» երգի բոլոր ֆոնոգրամմաները, որոնց վրա Ուոթերսն ու Մեյսոնը մի քանի ժամ աշխատելով գրեթե կատարելության էին հասցրել։ Երգերի մի մասը աղմուկով էր ձայնագրված, ինչի պատճառով ստիպված եղան նորից ձայնագրել։
Աշխատանքի անցնելով «ստուդիա 3»-ում, խումբն ամենասկզբից բախվեց կուտակված նյութի վերամշակման խնդիրների հետ։ Նախորդ հաջող ալբոմը՝ The Dark Side of the Moon-ը երաժիշտների քառյակին դատարկել էր ոչ կիայն ֆիզիկապես, այլ նաև հոգեպես։ Առաջին սեսսիաների մասին պատմելիս Ռիչարդ Ռայթը դա անվանակոչեց որպես «անհասկանալիության սկիզբ», իսկ Ռոջեր Ուոթերսը այդ ժամանակաշրջանն անվանեց «տանջալի»։ Հարվածորդ Նիք Մեյսոնը ռազմաժապավեն ձայնագրման գործընթացն անվանեց ձգձգվող ու միօրինակ։ Այդ ժամանակ Դեյվիդ Գիլմորը ավելի շատ զբաղված էր հին նյութի մշակմամբ։ Նա գրեթե ուշադրություն չէր դարձնում նոր նյութերի ձայնագրմանը։ Բացի այդ գնալով ավելի ու ավելի էին վատանում նրա ու Նիք Մեյսոնի հարաբերություները։ Վերջինս չկայացած ամուսնությունից ապատիայի մեջ էր ընկել։ Նրա այդ վիճակը, անկայունությունն ու հիասթափությունը սաստիկ անդրարառնում էին նրա նվագելու վրա։ Մեյսոնը նաև նշում էր, որ Փինք Ֆլոյդի այդ ժամանակվա վիճակը դիպուկ նկարագրվել է Նիք Քեյթի հեղինակած մի շատ կոպիտ հոդվածում, որը հրապարակվել է New Musical Express ամսագրում, այդ քննադատությունը խորը ազդեց խմբի վրա, և հենց այդ հոդվածի շնորհիվ խումբը չցրվեց։
Խենթ ադամանդը
Ձայնագրման ամենահիշարժան պահը տեղի ունեցավ 1975 թվականի հունիսի 5-ին, երբ անսպասելի ստուդիա եկավ Սիդ Բարրեթը (հենց այդ օրը ծրագրել էին նշել Գիլմորի ամուսնությունը)։ Այդ ժամանակ երաժիշտներն արդեն ավարտել էին ալբոմի աշխատանքները և պատրաստվում էին այդ տարում արդեն երկրորդ անգամ հյուրախաղերի մեկնել ԱՄՆ։ Խումբն աշխատում էր «Shine On» երգի ավարտական տեսքի վրա, երբ ստուդիա մտավ մի գեր, բարձրահասակ տղամարդ, մերկության աստիճան թրաշած գլխով, անգամ ունքերը, ձեռքին բռնած պոլիէթիլենային տոպրակ։ Pink Floyd-ի անդամները արդեն հինգ տարի է չէին տեսել Սիդ Բարրեթին, իսկ նրա արտաքինն այնքան էր փոխվել, որ ոչ ոք նրան չճանաչեց։ Ուոթերսը այցելուի վրա ոչ մի ուշադրություն չդարձրեց, Ռայթը մտածեց, որ այդ մարդն Ուոթերսի ընկերն է, բայց որոշ ժամանակ անց հասկացավ, որ իր առջև Բարրեթն է։ Գիլմորը հանդիպման ժամանակ մտածեց, որ այդ մարդը EMI-ի տեխնիկական աշխատողներից է, Մեյսոնը ևս չէր ճանաչել ընկերոջն ու շոկի մեջ ընկավ, երբ Գիլմորն ասաց նրան այդ մասին։ Իր 2005 թվականի «Երկայնակի եւ խաչաձեւ։ Pink Floyd-ի անձնական պատմությունը» գրքում Մեյսոնը Բարրեթի խոսքը բնութագրում էր, որպես «չկապակցված ու ոչ ամբողջական մտքեր արտահայտող»։ Սթորմ Թորգերսոնը հետագայում Բարրեթի խոսքն այսպես էր նկարագրում.
Գործիքներ
Այնպես, ինչպես The Dark Side of the Moon ալբոմում, երաժիշտները գլխավոր առմամբ հաճախ փոխում էին տարբեր սինթեզատորներ (օրինակ, EMS VCS 3 «Welcome to the Machine» երգում), պահպանելով Գիլմորի ակուստիկ կիթառն ու Մեյսոնի հարվածայինները։ «Shine On»-ի սկիզբը ներառում է նախկինում չռեալիիզավորված իսկ այդ ժամանակ արդեմ մշակված ձայնագրություններ, որոնք հայտնի են «Household Objects» անունով։ Այս պրոյեկտի հիմքում յուրօրինակ ձայներ էին օգտագործվել, օրինակ, տարբեր խտությունների հեղուկներով լցված գինու բաժակներով արտաբերվող ձայն։ Սկզբում մատներով խփում էին բաժակներին ու ձայնագրում, հետո այդ ձայնը միացնում «Shine On» ձայնագրությանը։
Ծանոթագրություններ
Կատեգորիա:Ռոք ալբոմներ Կատեգորիա:Երաժշտական ալբոմներ Կատեգորիա:Փինք Ֆլոյդի ալբոմներ
Արչետրիի աստղադիտարան
Արչետրիի աստղադիտարան (Osservatorio Astrofisico di Arcetri), աստղաֆիզիկական աստղադիտարան է, որը գտնվում է Իտալիայի Ֆլորենցիա քաղաքի ծայրամասում գտնվող Արչետրի լեռնոտ տարածքում։ Հիմնվել է 1807 թվականին։ գտնվում է 1631-1642 թվականների Գալիլեո Գալիլեյի տան՝ Վիլլա Իլ Ջոյելլոյի հարևանությամբ։ Աստղադիտարանի աշխատակիցներն իրականացնում են տեսական և դիտողական աստղագիտություն, ինչպես նաև աստղագիտական գործիքների նախագծում և կառուցում ։
Աստղադիտարանի պատմություն
Աստղադիտարանը ստեղծվել է 18-րդ դարի կեսերին Բնական պատմության և ֆիզիկայի թանգարանի շենքում։ 1807 թվականին թանգարանում բացվել են վերապատրաստման, այդ թվում՝ աստղագիտության դասընթացներ։ Նույն թվականին սկսվել են առաջին աստղագիտական ​​դիտարկումները։ 1864 թվականին Դոնատին առաջարկել է աստղադիտարանը տեղափոխել դիտումների համար ավելի բարենպաստ վայր (որտեղ չկա լույս և գետնի ցնցումներ ձիերից)։ Տեղ է ընտրվել Արչետրի բլրի վրա՝ «Ջոյելլո» վիլլայից ոչ հեռու։ 1869 թվականին սկսվեցին նոր աստղադիտարանի կառուցման աշխատանքները։ Նոր աստղադիտարանի պաշտոնական բացումը տեղի է ունեցել 1872 թվականի հոկտեմբերի 27-ին։ 1921 թվականից աստղադիտարանը ստացել է «Աստղաֆիզիկական» անվանումը։ 1924 թվականին կառուցվել է 25 մետր բարձրությամբ արևային աշտարակ՝ հագեցած սպեկտրոգրաֆով և 4 մետր կիզակետային երկարությամբ սպեկտրոհելիոգրաֆով ։
Ծանոթագրություններ
Կատեգորիա:Աստղադիտարաններ Իտալիայում Կատեգորիա:Ֆլորենցիայի շենքեր և կառույցներ Կատեգորիա:Գիտությունն Իտալիայում Կատեգորիա:Տոսկանայի շենքեր և կառույցներ
Անտեբա
Անտեբա, ճանապարհային կայան Մեծ Հայքում։ Նշանակված է Պևտինգերյան քարտեզում Արտաշատ-Պարեսկա ուղեգծի վրա։ Հ. Մանանդյանը տեղադրում է Վասպուրական աշխարհի Արտազ գավառում և անունը ուղղում է «Artaza» ձևով, այն տեղադրելով մոտավորապես նոր ժամանակների Կարաէյնե-Զուրավա ճանապարհի վրա։ Ա. Խաչատրյանը անտեբան նույնացնում է հետագայի Ալաշկերտի դաշտի Այնթապ բնակավայրի հետ։ Վերջինս անհավանական է. Այնթապը նշված ուղեգծից դուրս է գտնվում ։
Ծանոթագրություններ
Կատեգորիա:Ճանապարհային կայաններ այբբենական կարգով
Ճակատը հսկող ձևանմուշ
Ճակատը հսկող ձևանմուշ (Front Controller pattern), կառուցվածքային նախագծման ձևանմուշ, որը մտնում է մի քանի ձևանմուշների կատալոգների մեջ։ Ձևանմուշը վերաբերվում է վեբ-ծրագրերին։ Այն ապահովում է կենտրոնացված մուտք հարցումների մշակման համար ։
Կիրառություն
Այս ձևանմուշը հաճախ օգտագործում են վեբ ծրագրերում՝ պրոցեսներն իրականացնելու համար։ Որքան էլ տարօրինակ թվա, այն հեշտացնում է կապված էջերի միջև տեղաշարժերի վերահսկումը (օրինակ համացանցում մի քանի էջեր թերթելը), քան այնպես անել, որ յուրաքանչյուր էջը ինքը պատասխանի դիտարկման համար։
Ճակատը հսկող ձևանմուշը կարելի է ստեղծել որպես Java օբյեկտ կամ էլ որպես այլ սկրիպտ PHP, Python կամ Ruby սկրիպտային լեզուների նման, որն ամեն անգամ կանչվում է վեբ սեսիայի ժամանակ։ Այդ սկրիպտը (օրինակ index.php) կմշակի բոլոր խնդիրները, որոնք ընդհանուր են հանդիսանում ծրագրի կամ framework-ի համար, ինչպիսիք են օրինակ սեսիայի մշակումը, կեշավորում և մուտքի ֆիլտրացիան։
Այս ձևանմուշի ալտերնատիվը login.php և order.php ինդիվիդուալ սկրիպտների կանչն է, որոնք կբավարարեն հայցի պահանջներին։ Յուրաքանչյուր սկրիպտն ունի կոդի կամ օբյեկտի կրկնօրինակ, որն ընդհանուր է բոլոր պնդիրների համար։ Այնուամենայնիվ, յուրաքանչյուր սկրիպտ պետք է ճկուն լինի, որպեսզի իրականացնի կոնկրետ խնդրի լուծումը։
Ծանոթագրություններ
Կատեգորիա:Ծրագրավորում
Զեյնեփ Քուրայ
Զեյնեփ Քուրայ, թուրք լրագրող։ 2015 թվականին եղել է ԲիրԳյուն և Ֆիրաթ Հաբեր Աժանսըի լրագրողը։ ՔՋՔ (Koma Civakên Kurdistan‎) քրդական կուսակցության հետաքննության արդյունքում 2011 թվականի դեկտեմբերից մինչև 2013 թվականի ապրիլը Զեյնեփ Քուրայը ձերբակալված է եղել և ազատ է արձակվել Ջոն Աբուգոնի մամուլի ազատության մրցանակի շնորհիվ։
Կենսագրություն
Քուրայը ակտիվիստ Սարփ Քուրայի և թատրոնի դերասանուհի Այշո Էմել Մեսչիի դուստրն է, Սարփ Քուրայը եղել է Դեվ-Գենչ երիտասարդ հեղափոխականների կուսակցության հիմնադիրը, ով բանտարկվել է։ Զեյնեփ Քուրայը ծնվել է 1978 թվականին և ունի իրենից տարիքով մեծ քույր՝ Սեմա անունով։ 1980 թվականին Թուրքիայում տեղի ունեցող հեղափոխության ժամանակ նրա ընտանիքը տեղափոխվում է Ֆրանսիա, որտեղ էլ նա մեծանում է։ Զեյնեփ Քուրայի առաջին լեզուն ֆրանսերենն էր։ Նա տեղափոխվեց Թուրքիա միայն երկու հազարականներին։ Լրագրողը ալեվիական պատմության կրող էր ։ Երբ նրանք Ֆրանիսիայում էին նա նկարավհանվել է «Դուվար» ֆիլմում, որի եղինակը Յըլմազ Գյունեյն է ։
Կարիերա և ձերբակալություն
2008 թվականին Քուրայը սկսեց աշխատել ԲիրԳյուն օրաթերթում, որպես լրագրող։ 2010 թվականին նա սկսեց աշխատել նաև Ֆիրաթ Հաբեր Աժանսըում ։ Իսկ 2011 թվականի դեկտեմբերի 20-ին ՔՋՔ (Kurdish: Koma Civakên Kurdistan‎) քրդական կուսակցության հետաքննության արդյունքում նա ձերբակալվեց, քանի որ ենդադրվում էր որպես Քրդական բանվորական կուսակցության (քրդ. Partiya Karkerên Kurdistan կամ PKK) անդամ, իսկ ՊԿԿ-ն կապված էր ՔՋՔ-ի հետ ։ Նա մեղադրվում էր Ֆիրաթ Հաբեր Աժանսի իր հոդվածնրում Քրդական բանվորական կուսակցությանը պրոպագանդելու մեջ։ Մինչ իր ազատումը՝ 2013 թվականի Ապրիլի 26-ը Զեյնեփ Քուրայ բանտարկված էր Բաքըրքոյ կանանց բանտում ։ Բանտում եղած ժամանակ Զեյնեփ Քուրայը հացադուլ է արել և պահանջել, որ Աբդուլլահ Օջալանին հանեն մեկուսարանից ։ 2013 թվականին նրան շնորհվեց Իլարիա Ալփիի մրցանակը, որը հետագայում չեղարկվեց և հանձնվեց մեկ այլ լրագրողի ։ Բայց Ամերիկայի ազգային մամլո ակումբի կողմից 2013 թվականին նա ստացավ Ջոն Աբուգոնի մրցանակը մամուլի ազատության համար ։ 2015 թվականի Ապրիլի 15-ին նա նորից ձերբակալվել է` այս անգամ Յուքսեկովայում տեղի ունեցածի հետաքննության պատճառով, այստեղ նրա հանդեպ հետաքննություն է անցկացվել և նույն օրը ազատ է արձակվել ։
Կանալե դ’Ագորդո
Կանալե դ’Ագորդո  (Canale d'Agordo), կոմունա Իտալիայում։ Տեղակայված է Վենետո մարզում, Բելունո գավառում ։
Բնակչությունը կազմում է 1216 մարդ (2008), բնակչության խտություն՝ 89 մարդ/կմ²։ Զբաղեցնում է 27 կմ² մակերես։ Փոստային ինդեքս՝ 32020։ Հեռախոսային կոդ՝ 0437։
Ժողովրդագրություն
Բնակչության թվաքանակի փոփոխությունները.
Ծանոթագրություններ
Կատեգորիա:Իտալիայի բնակավայրեր
Գիհու հատապտուղ
Գիհու հատապտուղը իգական սերմի կոն է, որը ձևավորվում է գիհու տարբեր տեսակների մեջ։ Սա իսկական հատապտուղ չէ, այլ անսովոր մսոտ և միաձուլված թեփուկներով կոն, ինչը նրան տալիս է հատապտուղի նման տեսք։ Մի քանի տեսակների, հատկապես սովորական գիհու կոնները, օգտագործվում են որպես համեմունք, հատկապես եվրոպական խոհանոցում, ինչպես նաև դրանք ջինին տալիս են իր բնորոշ համը։ Գիհու հատապտուղները միակ համեմունքներից են, որոնք ստացվում են փշատերև ծառերից, զուգված բողբոջների հետ միասին ։
Նկարագրություն
Ընդհանուր գիհու հատապտուղները տատանվում են 4-12 մմ տրամագծով, մյուս տեսակները հիմնականում չափերով նման են, չնայած ոմանք ավելի մեծ են, հատկապես J. drupacea-ն (20-28 մմ)։ Հատապտուղները երիտասարդ տարիքում կանաչ են և տեսակների մեծ մասում, ներառյալ J. communis-ը, հասունանում են մանուշակագույն-սև գույնի մոտ 18 ամսվա ընթացքում։ Հասունացումը տեղի է ունենում որոշ տեսակների մոտ ընդամենը 8-10 ամսվա ընթացքում և ավելի քան 24 ամսվա ընթացքում J. drupacea ։ Հասուն, մուգ հատապտուղները սովորաբար (բայց ոչ բացառապես) օգտագործվում են խոհարարության մեջ, մինչդեռ ջինը համեմված է լիովին հասուն, չհասունացած հատապտուղներով :
Թունավորություն
Չնայած ԱՄՆ-ում գիհու հատապտուղները դասակարգվում են որպես ընդհանուր առմամբ անվտանգ, դրանք կարող են ունենալ տարբեր կողմնակի բարդություններ, որոնք մանրակրկիտ չեն փորձարկվել կլինիկական փորձարկումներում ։ Դրանք ներառում են հիմնականում վիժման մեծ ռիսկի պատճառով, նույնիսկ փոքր չափաբաժիններով, գիհու հատապտուղների օգտագործումը կարող է ազդել հղի կամ կրծքով կերակրող կանանց, ինչպես նաև շաքարախտով, արյունահոսության խանգարումներով կամ վիրահատությունից հետո տառապող մարդկանց վրա ։ Ավանդական բժշկության մեջ գիհու հատապտուղները համարվում էին օգտակար կանանց մոտ ծնելիության վերահսկման համար ։
Հնարավոր են ալերգիկ ռեակցիաներ ։ Գիհու հատապտուղների մեծ քանակությամբ օգտագործումը կարող է առաջացնել կատարսիս, նոպաներ կամ խաթարել երիկամների աշխատանքը ։ Որոշ տեսակների հատապտուղներ, ինչպիսիք են J. sabina-ն, թունավոր են ։
Կիրառում
Գիհու որոշ տեսակների հատապտուղները համարվում են չափազանց դառը ուտելու համար ։ Բացի J. communis-ից և J. drupacea-ից, ուտելի տեսակներն են J. Phoenix, J. deppeana և  J. californica :
Երիտասարդ կանաչ հատապտուղների համը գերակշռում է պինենը. հասունանալուն պես այս սոճու խեժ ֆոնին միանում են այն, ինչ Հարոլդ Մաքգին նկարագրում է որպես «կանաչ-թարմ« և ցիտրուսային նոտաներ ։ Հատապտուղները մանրացվում են, նախքան դրանք որպես համեմունք օգտագործելը։ Դրանք օգտագործվում են ինչպես թարմ, այնպես էլ չորացրած, բայց դրանց համն ու հոտը առավել ցայտուն են դառնում բերքահավաքից անմիջապես հետո և թուլանում են չորացման և պահպանման ընթացքում։
Բույր
Գիհու հատապտուղներն օգտագործվում են Հյուսիսային Եվրոպայի և հատկապես սկանդինավյան խոհանոցներում, որպեսզի, ըստ մեկ աղբյուրի, «կծու, մաքուր համ» հաղորդեն մսային ուտեստներին, հատկապես վայրի թռչունների ուտեստներին և որսին (ներառյալ վայրի խոզը և եղնիկի միսը) ։ Նրանք նաև համեմում են խոզի, կաղամբի և թթու կաղամբի ուտեստները։ Գառնիի շուքրութի ավանդական բաղադրատոմսերը ՝ ալզասյան թթու կաղամբով և մսով կերակրատեսակը, ամենուր ներառում են գիհու հատապտուղներ ։ Բացի նորվեգական, դանիական և շվեդական ուտեստներից, գիհու հատապտուղները երբեմն օգտագործվում են նաև գերմանական, ավստրիական, չեխական, լեհական և հունգարական խոհանոցներում, հաճախ տապակածով (օրինակ ՝ գերմանական սաուերբրատեն)։ Հյուսիսային Իտալիայի, հատկապես Հարավային Տիրոլի խոհանոցում օգտագործվում են նաև գիհի հատապտուղներ։ Դրանք օգտագործվում են նաև Իտալիայի Պուլիա շրջանում, հատկապես աղաջրերը համեմելու համար։
Գիհը, սովորաբար J. communis, օգտագործվում է Ջինը համեմելու համար ՝ լիկյոր, որը մշակվել է 17-րդ դարում Նիդեռլանդներում ։ Ջին անունն ինքնին գալիս է կամ ֆրանսիական genièvre-ից կամ հոլանդական jenever-ից, որոնք երկուսն էլ նշանակում են "գիհու" : Գիհու համով այլ խմիչքները ներառում են ֆիննական Աշորա-գիհու գարեջուր սահտի, որը ներառում է ինչպես գիհու հատապտուղներ, այնպես էլ ճյուղեր ։
Հատապտուղներով պատրաստված մեկ այլ ըմպելիք է Ջուլմուստ, զովացուցիչ ըմպելիք, որը պատրաստվում է Շվեդիայում և Վաճառվում է հիմնականում Սուրբ Ծննդյան տոներին։
Սնունդ
Հյուսիսային Ամերիկայի գիհու մի քանի տեսակներ արտադրում են ավելի քաղցր, ավելի քիչ խեժ համով սերմերի կոներ, քան սովորաբար օգտագործվում են որպես համեմունք ։ Գիհու սերմերի կոները կարող են աճել մինչև 100-150 մ բարձրության վրա ։ Օրինակ, դաշտային ուղեցույցներից մեկը նկարագրում է J. californica հատապտուղների միջուկը որպես «չոր, փոշոտ և թելքավոր, բայց քաղցր և առանց խեժի բջիջների»։ Որոշ բնիկ ամերիկացիներ օգտագործում էին այս տեսակները ոչ միայն որպես համեմունք, այլև որպես սննդարար սնունդ։ Օրինակ՝ սև ոտքերն օգտագործում էին գիհու հատապտղի թեյ ՝ փսխումը բուժելու համար, մինչդեռ հնդկացի կանայք ծննդաբերությունից հետո գիհու հատապտղի թեյ էին խմում ՝ մաքրումն ու ապաքինումը մեծացնելու համար ։ Բացի բուժիչ և խոհարարական նպատակներից, բնիկ ամերիկացիները նաև օգտագործում էին գիհու հատապտուղների մեջ պարունակվող սերմերը որպես զարդերի ուլունքներ ։
Գիհու հատապտուղներից արդյունահանվող եթերայուղը օգտագործվում է արոմաթերապիայի մեջ ՝ ինչպես մարմնի մերսման, այնպես էլ դիֆուզիոն և օծանելիքի համար ։
Մշակույթ
Գիհու հատապտուղները, ներառյալ Juniperus phoenicea-ն և J. oxycedrus-ը, հայտնաբերվել են հին եգիպտական դամբարաններում շատ վայրերում։ Հայտնի է, որ J. oxycedrus-ը չի աճում Եգիպտոսում, ինչպես նաև J. excelsa-ն, որը հայտնաբերվել է J. oxycedrus-ի հետ միասին Թութանհամոնի դամբարանում ։ Եգիպտոս ներմուծված հատապտուղները կարող են բերվել Հունաստանից; հույները նշում են գիհու հատապտուղների օգտագործումը որպես դեղամիջոց՝ դրանց օգտագործումը նշելուց շատ առաջ ։
Հույները հատապտուղներ էին օգտագործում իրենց շատ Օլիմպիական խաղերում, քանի որ հավատում էին, որ հատապտուղները բարձրացնում են մարզիկների ֆիզիկական տոկունությունը ։
Հռոմեացիները գիհու հատապտուղներն օգտագործում էին որպես Հնդկաստանից ներմուծված թանկարժեք սև պղպեղի և երկար պղպեղի էժան ներքին փոխարինող ։ Այն օգտագործվել է նաև որպես համեմունք, ինչպես հաղորդվում Է Պլինիոս Ավագի «Բնական պատմության» մեջ.պղպեղը համեմված է գիհու հատապտուղներով, որոնք զարմանալի հատկություն ունեն պղպեղի համեմունք ձեռք բերելու համար"։ Պլինիոսը նաև սխալ պնդեց, որ սև պղպեղը աճում էր ծառերի վրա, որոնք "արտաքին տեսքով շատ նման էին մեր գիհիներին"։
Հատապտուղները անապատի Սերրանոյի (Վանյումե) մշակույթի անբաժանելի մասն էին և աճում էին Մոջավե գետի ամբողջ շրջանում։ Va 'Pete-ի գլխավոր գյուղի անունը գալիս է Serrano բառից, որը նշանակում է Va' at գիհու հատապտուղներ ։
Ծանոթագրություններ
Կատեգորիա:Եթերայուղեր Կատեգորիա:Դեղաբույսեր Կատեգորիա:Հատապտուղներ Կատեգորիա:Բույսերի մորֆոլոգիա Կատեգորիա:Նոճազգիներ Կատեգորիա:Վիքիպեդիա:ՈՒՎ 2023-ի հոդվածներ
1890
Մահեր
Կատեգորիա:1890 Կատեգորիա:Տարեթվեր
Գուսելսկոե
Գուսելսկոե (Гусельське), քաղաքատիպ ավան Ուկրաինայի Դոնեցկի մարզի Մակեևկայի քաղաքային խորհուրդում։
2012 թվականի տվյալներով Գուսելսկոե քաղաքատիպ ավանում բնակվում էր 457 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Մակեևկայի քաղաքային խորհուրդի բնակավայրեր Կատեգորիա:Ուկրաինայի քաղաքատիպ ավաններ
ArmeniaNow
Պարբերականը լույս է տեսել հայերենով և անգլերենով։ Հիմնադրվել է 2002 թվականի հուլիսին, իսկ վերջին հրատարակումը արել է 2016 թվականի հունիսին ։ Այն ճանաչվել է Հայաստանի գլխավոր վեբ պարբերականներից մեկը ։ Ունեցել է 20 լրագրողներից բաղկացած աշխատակազմ, որի գլխավոր խմբագիրը Ջոն Հյուզն է եղել  ։ Հյուզը ամերիկացի առաջադեմ է  ։
ArmeniaNow պարբերականը վկայակոչվել է տարբեր քաղաքական վերլուծաբանների  , հեղինակների և միջազգային այնպիսի կազմակերպությունների կողմից, ինչպիսիք են Human Rights Watch-ը, Amnesty International-ը և Ֆրիդըմ Հաուսը    ։
Ծանոթագրություններ
Կատեգորիա:Հայաստանի լրատվամիջոցներ Կատեգորիա:Հայաստանի ընկերություններ Կատեգորիա:Հայկական մամուլ Կատեգորիա:Կայքեր այբբենական կարգով Կատեգորիա:Հայաստանի լրատվական կայքեր Կատեգորիա:Հայերեն կայքեր Կատեգորիա:2002 հիմնադրումներ Հայաստանում Կատեգորիա:Լրատվական կայքեր ըստ երկրի
Գաիչաանթուբանի
Գաիչաանթուբանի (გაიჩაანთუბანი), գյուղ Վրաստանում։ Գտնվում է Շիդա Քարթլի մարզի Գորիի շրջանում ։
Դիրք
Գտնվում է ծովի մակարդակից 1360 մետր բարձրության վրա։ Շրջկենտրոն Գորիից հեռու է 34 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 0 մարդ ։
Ծանոթագրություններ
Կատեգորիա:Վրաստանի բնակավայրեր Կատեգորիա:Վրաստանի գյուղեր Կատեգորիա:Գորիի շրջան
Սպիտակ քարավան
«Սպիտակ քարավանը» (თეთრი ქარავანი, Tetri karavani), խորհրդային սև-սպիտակ գեղարվեստական ֆիլմ, որը նկարահանել են ռեժիսորներ Էլդար Շենգելայան և Թամազ Մելիավան 1963 թվականին «Վրաստան-ֆիլմ» կինոստուդիայում։ Գլխավոր դերերը կատարել են Իմեդա Կախիանին և Արիադնա Շենգելայան։ Կաննի կինոփառատոնում 1964 թվականի մայիսին ֆիլմն առաջադրվել է Ոսկե արմավենու ճյուղի ։ 2019 թվականի ապրիլին ֆիլմի վերականգնված տարբերակն ընտրվել է Կաննի կինոփառատոնում 2019 թվականի «Կաննի կլասիկա» բաժնում ցուցադրելու համար ։
Սյուժետ
Մարիան երազում է, որ ինքն ու Գելան կապրեն իր մահացած հոր տանը, երեխաներ կունենան, և բոլորը երջանիկ կլինեն իրենց ընտանիքում։ Գելան երազում է հանգիստ քաղաքային կյանքի մասին, նա հոգնել է անընդհատ թափառելուց։ Եվ ոչ ոք, նույնիսկ Մարիան, չի կարող նրանից խլել այդ երազանքը։
Ծանոթագրություններ
Կատեգորիա:Խորհրդային սև-սպիտակ ֆիլմեր Կատեգորիա:1963 ֆիլմեր Կատեգորիա:Էլդար Շենգելայայի ֆիլմեր Կատեգորիա:Ռուսերեն ֆիլմեր Կատեգորիա:«Վրացֆիլմ» ստուդիայի ֆիլմեր Կատեգորիա:Վրացերեն ֆիլմեր Կատեգորիա:Խորհրդային ֆիլմեր Կատեգորիա:Բնօրինակում անաղբյուր հոդվածներ Կատեգորիա:Խորհրդային դրամա ֆիլմեր
Կանադայի տեքստիլային գործվածքի թանգարան
Կանադայի տեքստիլային գործվածքի թանգարան (Textile Museum of Canada), տեքստիլային գործվածքի հավաքածուներին, ցուցադրմանն ու փաստաթղթային հիմնավորումներին նվիրված թանգարան Կանադայի Օնտարիո նահանգի Տորոնտո քաղաքում։
Պատմություն
Կանադայի տեքստիլային գործվածքի թանգարանը հիմնադրվել է 1975 թվականին որպես Կանադայի գորգերի և տեքստիլների գործվածքների թանգարան Մաքս Ալենի և Սիմոն Վագմեկերսի կողմից։ Տեղակայված է Մարխեմ փողոցի Mirvish Village կոչվող առևտրային անկլավի պաղպաղակի խանութի վերևում։ Թանգարանի հավաքածուն սկզբում հիմնված էր գործուղումների ժամանակ ձեռքբերված գործվածքների վրա։ Թանգարանի ներկայիս վայրը տեղափոխվել է 1989 թվականին  ։
Հավաքածու
Կանադայի տեքստիլային գործվածքի թանգարանն ունի շուրջ 13 հազար տեքստիլային գործվածքների մշտական հավաքածու ամբողջ աշխարհից, և ներկայացնում է 2000 տարվա տեքստիլային գործվածքների պատմություն։ Հավաքածուում ներառված են գործվածքներ, ծիսական հագուստ, տարազներ, գորգեր, մգդակած վերմակներ և նմանատիպ առարկաներ ։
Թանգարանը իր սեփական և այլ հավաքածուներից ներկայացնում է ժամանակակից աշխատանքների և պատմական ու էթնոգրաֆիկ նմուշների համադրված ցուցահանդեսներ ։ Թանգարանում է գտնվում Հ. Ն. Փուլար գրադարանը (H.N. Pullar Library), որի հավաքածուն հիմնված է ոչ արդյունաբերական տեքստիլի վրա ։ Թանգարանում կազմակերպվում են նաև դասախոսություններ, կլոր սեղանի շուրջ քննարկումներ, սեմինարներ, երաժշտական և պարային ներկայացումներ, ցուցադրումներ, դպրոցական ծրագրեր և հանրային շրջագայություններ։
Թանգարանի թվայնացման ծրագրերից մեկը՝ «Կանադական գոբելեն. մշակութային բազմազանության կտոր», 7000 նմուշների առցանց մուտքի հնարավորություն է տալիս, իսկ երկրորդ փուլը շուրջ 3500 նմուշների հնարավորություն կտա։
Թանգարանի ցուցադրություններից և հրատարակություններից շատերն արժանացել են մրցանակների, այդ թվում՝
Արտաքին հղումներ
Կատեգորիա:Կանադայի թանգարաններ Կատեգորիա:1975 հիմնադրված թանգարաններ Կատեգորիա:1975 հիմնադրումներ Կանադայում
Սեյրան Շահսուվարյան
Սեյրան Նիկոլայի Շահսուվարյան (օգոստոսի 13, 1953, Երևան, Հայկական ԽՍՀ, ԽՍՀՄ), հայ ռեժիսոր, քաղաքական և ռազմական գործիչ։
ՀՀ վաստակավոր լրագրող (2013) ։
(498) Տոկիո
Միջին հեռավորությունը Արեգակից կազմում է 2,649965 ա. մ., առավելագույնը մոտենում է 2,053 ա. մ. հեռավորության վրա և հեռանում 3,2469 ա. մ., իսկ Երկրի ուղեծրին Տոկիո աստերոիդը նվազագույնը մոտենում է 1,0626 ա. մ. հեռավորության վրա ։ Արեգակի շուրջ մեկ ամբողջական պտույտ է կատարում 1575,65 երկրային օրվա ընթացքում, իր ուղեծրով շարժվելով միջինում 0,228478 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,5° անկյուն։
Ըստ Տոլենի սպեկտրալ դասակարգման պատկանում է M դասին ։
Արտաքին հղումներ
Կատեգորիա:Աստերոիդների դաս M Կատեգորիա:1902 թվականին հայտնաբերված աստղագիտական մարմիններ Կատեգորիա:Օգյուստ Շառլուայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Սեպտեմբերի 16
Սեպտեմբերի 16-ը, տարվա 259-րդ (նահանջ տարիներին՝ 260-րդ) օրն է։
Գրոս Կրոյց (Հաֆել)
Գրոս Կրոյց(Groß Kreutz (Havel)), կոմունա Գերմանիայի Բրանդենբուրգ հողատարածքում։
Գտնվում է Պոտսդամ Միթելմարկ շրջանի կազմում։ Բնակչությունը կազմում է 8197 մարդ (ըստ 2010 թվականի դեկտեմբերի 31-ի) ։ Տարածքը կազմում է 98,95 կմ²։ Պաշտոնական կոդ՝ 12 069 249։
Կոմունան ներառում է 8 գյուղական շրջան։
Արտաքին հղումներ
Կատեգորիա:Գերմանիայի քաղաքներ
Էրբեցո
Էրբեցո (Erbezzo), կոմունա Իտալիայում, գտնվում է Վենետո մարզում՝ Վերոնա գավառում ։
Բնակչությունը կազմում է 785 մարդ։ Խտությունը կազմում է 24 մարդ/կմ²։ Տարածքը գրավում է 32 կմ²։ Փոստային ինդեքս՝ 37020։ Հեռախոսային կոդ՝ 045։
Պատմություն
Էրբեցոն բնակեցվել է13-րդ դարում։ Վերոնայի եպիսկոպոս Բարտոլոմեյո դելա Սկալան 1287 թվականին Բավարիայի անտառահատներին առաջարկում է այս տարածքի լեռնային շրջանները ծառահատել։ Սկզբում կառուցվեց մեկ տուն, հետագայում ազատ վայրերում ձևավորվեցին ազատ համայնքներ և նույնիսկ13 մունիցիպալիտետներ։
Զեդիներ Զե
Զեդիներ Զե  (Seddiner See), կոմունա Գերմանիայի Բրանդենբուրգ հողատարածքում։
Գտնվում է Պոտսդամ Միթելմարկ շրջանի կազմում։ Բնակչությունը կազմում է 4198 մարդ (ըստ 2010 թվականի դեկտեմբերի 31-ի) ։ Տարածքը կազմում է 24,03 կմ²։ Պաշտոնական կոդ՝ 12 069 596։
Կոմունան ներառում է 3 գյուղական շրջան։
Արտաքին հղումներ
Կատեգորիա:Գերմանիայի քաղաքներ
Ժան (Հովհաննես) Երիցյան
Ժան (Հովհաննես) Երիցյան,, հայ գեղանկարիչ, ռեալիզմի մեթոդի հետևորդ։
Կյանք և ստեղծագործական ուղի
Ծնվել է 1878 թվականին Զմյուռնիայում։ Պատանի հասակում տեղափոխվել է Մոսկվա, ստացել նախնական և մասնագիտական կրթություն, այնտեղից տեղափոխվել է Փարիզ ։ Սովորել է Փարիզի Գեղեցիկ արվեստների դպրոցում՝ Կորմոնի և բոնայի արվեստանոցներում ուսանելով մեկական տարի։ Նա շատ օժտված երիտասարդ էր, Փարիզի գեղարվեստական միջավայրը նպաստել է նրա շնորհի կատարելագործմանը։ Պետությունը նրանից գնել է գնդացրի գյուտարար ֆրանսիացի Մ․Մարտենի դիմանկարը։ Ժան երիցյանի շատ գործեր անհայտ են, սակայն մեզ հասած մի քանի աշխատանք հնարավորություն է տալիս պատկերացում կազմել նրա վարպետության ու նկատելի հաջողությունների մասին։ Գերուհին մի երիտասարդ կին է, ինչ-որ նկուղ նետված, մերկ վիճակում։ Դատարկ խցում գեղեցիկ, բարեկազմ կինն է՝ գլխիկոր, հուսահատ իր ճակատագրին սպասելիս։ Դիտողը չի կարող չապրումակցել, չհամակվել կարեկցանքի զգացումով անօգնական զոհի հանդեպ։ Կնոջ մարմինը մշակված է դասական արվեստի բծախնդրությամբ, ռեալիստորեն։
Գրականություն
Եղ․ Մարտիկյան, Հայկական կերպարվեստի պատմություն, Երևան, 1987։
Ծանոթագրություններ
Կատեգորիա:Հայ նկարիչներ
Զեմլյանկի (քաղաքատիպ ավան, Ուկրաինա)
Զեմլյանկի (Землянки), քաղաքատիպ ավան Ուկրաինայի Դոնեցկի մարզի Մակեևկայի քաղաքային խորհուրդում։
2012 թվականի տվյալներով Զեմլյանկի քաղաքատիպ ավանում բնակվում էր 1 743 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Մակեևկայի քաղաքային խորհուրդի բնակավայրեր Կատեգորիա:Ուկրաինայի քաղաքատիպ ավաններ
Աբիյ Ահմեդ Ալի
Աբիյ Ահմեդ Ալի (አብይ አህመድ አሊ, Abiyyii Ahimad Alii, ), եթովպիացի պետական և քաղաքական գործիչ, Եթովպիայի գործող վարչապետ։ Խաղաղության Նոբելյան մրցանակի դափնեկիր (2019)։ 2021 թվականի հոկտեմբերին Աբի Ահմեդը պաշտոնապես երդվեց երկրորդ 5-ամյա ժամկետով։
Կենսագրություն
2010 թվականին նա թողնում է զինվորական ծառայությունը փոխգնդապետի կոչումով և ՕԺԴԿ-ի (իշխող՝ Եթովպիական ժողովուրդների հեղափոխական ժողովրդավարական ճակատ կոալիցիայի մի մասը) կողմից ընտրվում, Ժողովրդական ներկայացուցիչների խորհրդի ստորին պալատի՝ պատգամավոր։
Այս ոլորտում նա ուշադրություն է դարձնում օրոմո ժողովրդին պատկանող քրիստոնյաների և մուսուլմանների կրոնական վեճերի հաղթահարմանը, ինչպես նաև պայքարում Ադիս-Աբեբայի հարակից հողերի ապօրինի զավթմանը, որոնք պատկանում են Օրոմիա շրջանին։ 2014 թվականին նշանակվում է Գիտության և տեխնոլոգիաների տեղեկատվական կենտրոնի տնօրեն, իսկ 2015 թվականին, գիտության և տեխնոլոգիաների նախարար։ 2016 թվականին Աբիյ Ահմեդ Ալին ստանձնում է Օրոմիայի շրջանի փոխնախագահի և Օրոմիայի շինարարության և քաղաքաշինության ծառայության ղեկավարի պաշտոնները, իսկ 2017 թվականի հոկտեմբերից դառնում է ՕԺԴԿ-ի պետքարտուղար։
2018 թվականի փետրվարին, վարչապետ Հայլեմարիամ Դեսալեսի պաշտոնաթողությունից հետո, Աբիյ Ահմեդ Ալին, Օրոմիայի նախագահ և ՕԺԴԿ-ի նախագահ Լեմմա Մեգերսայի հետ միասին, դառնում են այդ պաշտոնի հիմնական թեկնածուները։ Քանի որ Մեգերսան խորհրդարանի պատգամավոր չէր, փետրվարի 22-ին ՕԺԴԿ-ն Աբիյ Ահմեդ Ալիին ընտրում է նոր նախագահ։ Մարտի 27-ին, իշխող ԵԺՀԺՃ-ի ղեկավարի պաշտոնի համար, Ահմեդ Ալիի հիմնական մրցակից, փոխվարչապետ և Ամհարայի ազգային-ժողովրդավարական շարժման նախագահ Դեմեկե Մեկոննենը հետ է վերցնում իր թեկնածությունը, Աբիյ Ահմեդ Ալին ձայների ճնշող մեծամասնությամբ ընտրվում է և ապրիլի 1-ին հաստատվում վարչապետի պաշտոնում։
Աբիյ Ահմեդ Ալին երկրի առաջին վարչապետն է, որը պատկանում է օրոմո ժողովրդին, դավանանքով բողոքական է ։
2019 թվականի հոկտեմբերի կեսերին հրապարակվել է Նոբելյան հանձնաժողովի որոշումը, Եթովպիայի վարչապետին Խաղաղության Նոբելյան մրցանակ է շնորհվել՝ Էրիտրեայի հետ սահմանային հակամարտությունը լուծելու նրա վճռական նախաձեռնության համար.
Արտաքին հղումներ
Կատեգորիա:Խաղաղության Նոբելյան մրցանակի դափնեկիրներ Կատեգորիա:20-րդ դարի քաղաքական գործիչներ Կատեգորիա:Պետության գործող ղեկավարներ
Օբյեկտների ավազան (նախագծման ձևանմուշ)
Օբյեկտների ավազաններն հիմնականում օգտագործում են ծրագրի էֆեկտիվության նպատակով։ Որոշ դեպքերում, այն զգալիորեն բարձրացնում է ծրագրի աշխատանքի էֆեկտիվությունը։ Օբյկետների կյանքի տևողությունն այս դեպքում հաշվելը բարդ է, քանի որ օբյեկտները իրականում չեն ստեղծվում և ոչնչացվում, այլ վերցվում են ավազանից և այնտեղ էլ վերադարձվում։
Նկարագրություն
Ծրարգրի աշխատանքի արդյունավետությունը շատ ցածր կլինի, եթե ծրագրին անհրաժեշտ է աշխատել մեծ քանակի օբյեկտների հետո, որոնց նմուշների ստեղծումը աշխատատար է և նմուշներն էլ իրենց հերթին շատ կարճ ժամանակահատվածում են անհրաժեշտ։ Այս դեպքերի համար էլ ցանկալի է կիրառել օբյեկտների ավազանը։
Օբյեկտների ավազան նախագծման ձևանմուշը ստեղծում է օբյեկտների բազմություն, որոնք կարող են վերաօգտագործվել։ Երբ նոր օբյեկտ է անհրաժեշտ լինում, այն վերցվում է ավազանից։ Եթե անհրաժեշտ օբյեկտն արդեն գոյություն ունի, այն անմիջապես վերադարձվում է, որի արդյունքում էլ խուսափում ենք նմուշի ստեղծման վրա ծախսվող ժամանակից։ Եթե օբյեկտը չկա ավազանում, ապա այն ստեղծվում է և վերադարձվում։ Երբ օբյեկտն օգտագործվել է և այլևս անհրաժեշտ չէ, այն կրկին վերադարձվում է ավազան հետագա օգտագործման և ստեղծման ժամանակի խնայման նպատակով։ Հատկանշական է նշել, որ երբ նմուշը օգտագործվում և վերադարձվում է, գոյություն ունեցող հղումները դառնում են չգործող (invalid)։
Որոշ ավազանների մոտ օբյեկտների ռեսուրսները սահմանափակ են, դրա համար էլ տրվում է մաքսիմում օբյեկտների քանակը։ Եթե հայցվող օբյեկտների թիվը հասնում է մաքսիմումին, ծրագիրը կարող է exception գցի, կամ հոսքը thread կբլոկավորվի, մինչև նախկին օբյեկտներից մեկը ավազան վերադառնա։
Օբյեկտների ավազան նախագծման ձևանմուշը մի քանի տեղ օգտագործվում է .NET framework-ի ստանդարտ դասերում։ Նմանատիպ օրինակ է հանդիսանում .NET Framework-ի -ի  -ը։ Այստեղ օբյեկտների ավազանն օգտագործվում է, քանի որ SQL Server-ի տվյալների բազայի հետ կապը կարող է դանդաղ լինել։ SQL Server-ի կապի փակման դեպքում իրականում կապը դեպի հղվող օբյեկտ չի վերանում։ Դրա փոխարեն կապը տեղափոխվում է ավազան և հաջորդ կանչի ժամանակ այն դուրս է բերվում ավազանից։ Այս մեթոդն էապես արագացնում է կապի արագությունը։
Առավելություններ
Օբյեկտների ավազանի շնորհիվ կարելի է զգալիորեն բարձրացնել արտադրողականությունը, երբ դասի նմուշի ինիցիալիզացիան կամ նրա վերացումը ժամանակատար են։ Այս դեպքում օբյեկտները հաճախակի մտնում են վերաշրջանառման մեջ և նրանցից ամեն մեկն էապես կտնտեսի ռեսուրսների հատկացման կամ վերացման վրա ծախսվող ժամանակը։ Օբյեկտների ավազանը ռեսուրսներ է պահանջում, որպիսիք են օրինակ հիշողությունը, որոշ դեպքերում ցանցային սոկետները network socket: Այդ առումով լավ կլինի ունենալ մինիմալ քանակությամբ օգտագործվող ձևանմուշներ։ Սակայն վերջինս պարտադիր պայման չի հանդիսանում։
Օբյեկտների ավազանն հասնում է կանխատեսելի ժամանակին, երբ նոր օբյեկտների (հատկապես ցանցային) ստեղծման ժամանակը դառնում է փոփոխական։ Այս առավելությունն հիմնականում վերաբերվում է այն օբյեկտներին, որոնց ստեղծումը ժամանակատար է՝ հատկապես տվայալների բազաների, սոկետների միացումներին, հոսքերին (thread) և մեծ գրաֆիկական օբյեկտների համար՝ ինչպիսիք են օրինակ շրիֆտները և ռաստրային պատկերները։
Պարզ օբյեկտների օգտագործումը ավազաններում, որոնք օրինակ ստեղծման համար ժամանակատար չեն, այլ լոկ հիշողության ռեսուրս են խլում, էֆեկտիվ չէ, քանի որ այն կարող է բերել արտադրողականության իջեցմանը ։ Այս դեպքում ավելի նպատակահարմար է օգտագործել հիշողության ավազանը, որի խնդիրն է հիշողության ծախսերը բերել մինիմումի կամ ազատել։
Իրականացում
Օբյեկտների ավազանը կարող է իրականացվել ձեռքով՝ ֆաբրիկայից օբյեկտի բացահայտ հայցման և օբյեկտի վերադարձը կարգավորող ձևանմուշի (dispose pattern) օգնությամբ։ Բացի այդ, աղբ-հավաքող լեզուներում, օբյեկտների ավազանը դասի համար կարող է իրականացվել ավտոմատ կերպով։
Օրինակ C# լեզվով
Ներքևում C # լեզվով բերված է օբյեկտների ավազան ձևանմուշի իրականացումը։ Կարճության համար դասի հատկանիշները property հայտարարվել են C# 3.0 -ի միջոցով։ Լեզվի հին տարբերակների համար դրանք պետք է փոխարինել լրիվ իրականցման կոդերով։
Ավազանն այստեղ ցույց է տրված ստատիկ դասի տեսքով, ինչքան էլ որ այն անսովոր լինի բազմաթիվ ավազանների համար։
Բերված ծրագրային կոդում -ն իր մեջ երկու հատկություն է ներառում, որը չի պատկերված UML դիագրամայում։ Առաջինը դա օբեյկտի առաջին անգամվա ստեղծման ժամանակն է։ Երկրորդը տվյալ է պահում, որը կարող է փոփոխվել հայցողի կողմից, երբ   օբյեկտը վերադարձվում է ավազան։ Իրականում այդ դաշտը տվյալ է պահում, որ օբյեկտը ազատ է, թե՝ ոչ, որը պետք է գալիս օբյեկտի հայցման ժամանակ։
Ծանոթագրություններ
Կատեգորիա:Ծրագրավորում
Պաթոլոգիկ սուտ
Պաթոլոգիկ սուտ (πάθος «ցավ, ախտ, տառապանք» և «խոսք, ելույթ» բառերից), սուտ ինֆորմացիա հաղորդելու, ֆանտաստիկ պատմություններ ստեղծելու պաթոլոգիկ հակում։ Սովորաբար առաջանում է, երբ անհատը ցանկանում է ուշադրություն սևեռել իր անձի վրա, այլ կերպ ասած, ցանկանում է ցույց տալ սեփական անձի կարևորությունը։ Պաթոլոգիկ ստախոսները կարող են գիտակցել, որ ստում են, և կարող են հավատալ այն ամենին, ինչն ասում են իբրև ճշմարտություն։ Պաթոլոգիկ ստախոսներ կարող են լինել ցանկացած տարիքային խմբի ինչպես տղամարդիկ, այնպես էլ կանայք։
Բժշկական գրականությունում անձի այս տեղակը առաջին անգամ նկարագրվել է 100 տարի առաջ։ Պաթոլոգիկ ստախոսությունը երբեմն բացատրվում է ֆրանսիացի հոգեբույժ Էռնեստ Դյուպրեի ստեղծած «միֆամոլություն» տերմինով ։ Որոշ հոգեբաններ գտնում են, որ պաթոլոգիկ ստախոսները սովորական ստախոսներից տարբերվում են նրանով, որ վստահ են իրենց խոսքի ճշմարտացիության մեջ, և դրանով հանդերձ մտնում են դերի մեջ։ Շատերը, սակայն, ոչ ամբողջովին են համաձայն այդ մենկաբանության հետ, բայց համակարծիք են այն բանում, որ պաթոլոգիկ ստախոսությունը հոգեբանական վիճակ է։ Չնայած «պաթոլոգիկ ստախոս» տերմինը չի օգտագործվում կլինիկական ախտորոշման մեջ, այնուամենայնիվ հոգեբույժների մեծամասնությունը կարծում են, որ անձի այս տեսակը համարվում է հոգեկան հիվանդության կամ ցածր ինքնագնահատականի արդյունք։
2005 թվականին գտնվել է առաջին ապացույցը այն բանի, որ պաթոլոգիկ ստախոսի ուղեղը տարբերվում է ստելու հանդեպ հակում չունեցող մարդու ուղեղից ։ Լոս Անջելեսում Հյուսիսայն Կալիֆորնիայի Համալսարանի հետազոտողները Գրականության, Արվեստների և Գիտության Քոլեջի ներկայացուցիչների՝ Յելինգ Յանգի և Էդրիան Ռեյնի գլխավորությամբ, կատարել են հետազոտություններ 21-ից 45 տարիքային խմբի կամավորների շարքում, որը կազմված էր.
Իտապորան դու Տոկանտինս
Իտապորան դու Տոկանտինս (Itaporã do Tocantins), համայնք Բրազիլիայում՝ Տոկանտինս նահանգի կազմում։ Գտնվում է Արևմտյան Տոկանտինսի մարզում։ Մտնում է Միրասեմա դու Տոկանտինսի գավառի կազմի մեջ։ Բնակչությունը կազմում է 1687 մարդ՝ 2006 թվականի տվյալներով։ Գրավում է 918,916 կմ2 տարածք։ Բնակչության խտությունը՝ 1,8 մարդ/կմ²։